Бішкек мейрамханасында 40-тан астам адам астан уланған
"Бішкек мейрамханасында 40-тан астам адам астан уланған" | "https://abai.kz/post/68141"
TITLE: Бішкек мейрамханасында 40-тан астам адам астан уланған
URL: https://abai.kz/post/68141
META: "Бішкек мейрамханасында 40-тан астам адам астан уланған" | "https://abai.kz/post/68141"
DATE: 02.04.2018
AUTHOR(s): Abai.kz
TOTAL WORDS: 100
TEXT: Алдын ала мәлімет бойынша, Бішкекте «Ала-Тоо» мейрамханасында келушілер жаппай тауық етінен уланған. Бұл жөнінде Бішкектегі санитарлық-эпидемиологиялық орталықтың бас дәрігері Артур Буюклянов хабарлады. Оның сөзінше, 190 адамның 41-і уланған. «Науқастардың жағдайы бірқалыпты. Кейбірі жеңіл уланған. Қазір «Ала-Тоо» мейрамханасын тексеріп жатырмыз. Астың қалдығын сараптамаға жібердік. Алдын ала мәлімет бойынша, тауық етінен уланған. Сараптаманың қорытындысы бойынша шаралар қолданылады», - деді Буюклянов. Осыған дейін Республикалық жұқпалы аурухана дәрігері Гүлжігіт Алиев 52 адам жедел жәрдем көмегіне жүгінгенін айтқан. 31 наурызда «Ала-Тоо» мейрамханасында 190 қонағы бар үйлену тойы өткен. Тойдан кейін біраз адам жайсыз сезініп, жедел жәрдем шақыртқан. Мейрамхана әкімшілігі бұл оқиғаға қатысты түсініктеме бермеді. Abai.kz
